**Prístavok – opakovanie – pre 8.roč.**

Otázka č.1: Urči, ktorý prístavok vo vetách je holý:

a) Peter Sagan, slovenský cyklista, je najlepšie zarábajúcim cyklistom na svete.

b) Od Eleny, našej susedy, som dostala lístky do divadla.

c) Socha leva s ľudskou tvárou, sfinga, strážila hrob faraóna.

d) Narcisy, záhradné kvietky, už rozkvitli.

(1 bod)

Otázka č.2: V ktorej vete nie je prístavok?

a) Významný slovenský básnik je Ivan Krasko, ktorý sa vlastným menom volal Ján Botto.

b) M. R. Štefánik, slovenský astronóm, politik a generál francúzskej armády, tragicky zahynul.

c) Všetci priatelia, jeho aj jej, sa tešili z ich úspechu.

d) Najnižšou položenou krajinou Európy je Holandsko, krajina tulipánov.

(1 bod)

Otázka č.3: Označ ten prístavok, ktorý sa nachádza pri podmete:

a) Odišla len teraz, pred chvíľou.

b) Veľkú noc, sviatky jari, mám veľmi rád.

c) Od J.G. Tajovského, predstaviteľa realizmu, sme čítali poviedku Do konca.

d) Veľryby, najväčšie cicavce, žijú vo všetkých oceánoch.

(1 bod)

Otázka č.4: Označ ten prístavok, ktorý sa nachádza pri predmete:

a) Gerlach, najvyšší štít Vysokých Tatier, sme zdolali vlani.

b) Minulý týždeň sme boli v Prahe, hlavnom meste ČR.

c) Koloseum, najväčší amfiteáter v staroveku, sa nachádza v Ríme.

d) Vrátila sa Mária, susedka.

(1 bod)

Otázka č.5: Urči, ktorý prístavok vo vetách je rozvitý:

a) Vysoké Tatry, naše veľhory, navštívilo veľa turistov.

b) Všetky deti, menšie i väčšie, dostali od Mikuláša čokoládu.

c) Leonardo da Vinci, taliansky maliar, architekt i vynálezca, pôsobil v období renesancie.

d) Solúnski bratia, Konštantín a Metod, prišli na Veľkú Moravu v roku 863.

(1 bod)

Otázka č.6: Označ vetu, v ktorej sa nachádza prístavok:

a) Vianoce sú najkrajšie sviatky roku, trávime ich v kruhu rodiny.

b) Figy, ktoré sme jedli, sú tropickým ovocím.

c) Priatelia, ktorí žili v zahraničí, sa včera vrátili donov.

d) Kanada, krajina javorového listu, zvíťazila na MS v hokeji.

(1 bod)

Otázka č.7: Označ vetu, v ktorej sa nenachádza prístavok:

a) Na lúkach rozkvitli prvosienky, malé žlté kvietky.

b) Je nedeľa, posledný deň v týždni.

c) Jar, leto, jeseň a zima sú štyri ročné obdobia.

d) Cez Bratislavu, naše hlavné mesto, tečie rieka Dunaj.

(1 bod)

Otázka č.8: Urči, ktorý prístavok je vo vetách viacnásobný:

a) Daniel Hevier, slovenský básnik, prozaik a dramatik, sa venuje literatúre pre deti a mládež.

b) Najvyšší vrchol Európy, Mont Blanc, má nadmorskú výšku 4807m.

c) Medveď hnedý, najrozšírenejší druh medveďa na svete, je všežravec.

d) Neil Amstrong, prvý človek na Mesiaci, bol americkým astronautom.

(1 bod)

Otázka č.9: V ktorej možnosti je veta s prístavkom?

a) Poslala som SMS Lenke, mojej bývalej spolužiačke.

b) Peter spolu s Pavlom, Michalom a Jánom vyhrali súťaž.

c) Rieka Níl, ktorá je najdlhšia na svete, preteká cez Egypt.

d) Cestou som počúvala rozhovory, príbehy i vtipy.

(1 bod)

Otázka č.10: Označ ten prístavok, ktorý sa nachádza pri príslovkovom určení:

a) Juro Jánošík, náš legendárny hrdina, pochádzal z Terchovej.

b) Japonsko, krajina vychádzajúceho slnka, láka mnohých cestovateľov.

c) Vystúpili sme na Dubeň, vrch nad Žilinou.

d) Od Karola, jej priateľa, dostala prsteň.

(1 bod)

Otázka č.11: Označ správnu charakteristiku prístavku:

a) nevyjadruje spresňujúcu alebo vysvetľujúcu informáciu

b) je pomenovanie toho istého, čo už raz bolo pomenované podstatným menom

c) nestojí hneď za podstatným menom, na ktoré sa vzťahuje

d) vo vete sa neoddeľuje čiarkami

(1 bod)

Spolu: 11 bodov